Ժոզեֆ Ռումանիլ

**Ժոզեֆ Ռումանիլ,** (,), ֆրանսիացի օքսիտաներեն գրող, գրավաճառ և հրատարակիչ։ Միստրալի հետ միասին նա ժամանակակից պրովանսալ գրության հիմնական ձևավորողներից էր, որը հայտնի է որպես ֆելիբրեական կամ միստրալական նորմ՝ ի պատիվ Ֆրեդերիկ Միստրալի՝ օքսիտանական մշակույթի ջերմ պաշտպան և գրականության Նոբելյան մրցանակակիր։

## Կենսագրություն
Նա Ժան-Դենի Ռումանիլի և Պիեռետ Պիկեի որդին է: Ժարդեն թաղամասի  գյուղական մի տանը բնակվելուց հետո մոտ 1829 թվականին ընտանիքի հետ տեղափոխվել է Սեն-Ռեմի-դը-Պրովանսի  Պորտ դյու Տրու թաղամաս։ Հենց այնտեղ Ֆելիբրիժի առաջին շրջանում նա ընդունում էր իր ընկերներին։

1834 թվականից Ռումանիլը սովորել է Բուշ-դյու-Ռոնում՝ Տարասկոնի քոլեջում,   որտեղ, ի թիվս այլոց, նրա ուսուցիչն էր բրետոնացի բանաստեղծ Էմիլ Պեանին։ 1836-1839 թթ. նույն քաղաքում նոտարի օգնական աշխատելուց հետո հրատարակում է իր առաջին բանաստեղծությունները «L’Écho du Rhône» թերթում։ Այնուհետև աշխատելու էր որպես հսկիչ և ուսուցիչ Դրոմ` Նյոն քաղաքում, և Ավինյոնի Դյուպյուի քոլեջում, որտեղ հանդիպելու էր իր աշակերտներից մեկին՝ Ֆրեդերիկ Միստրալին։

1841–1845 թվականներին՝ Նյոնում դասավանդելու տարիներին, նա համագործակցում է «Lou Bouil-abaïsso»-ի հետ և 1849 թվականին հրատարակեց իր առաջին՝ «Louis Gros et Louis Noé ou un drame dans les carrières de St-Remy» գիրքը։ 1854 թվականին Ֆոն-Սեգյուն ամրոցում (Շատոնեֆ-դը-Գադանի համայնք, Վոկլյուզ) նա համահիմնադրեց Ֆելիբրիժը (սուրբ Էստելի հովանավորությամբ)։ 1855 թվականին դառնում է Ավինյոնի գրավաճառ-հրատարակիչը: Նրա հրատարակչությունը լույս ընծայեց «Armana prouvençau»-ն (Պրովանսական  ալմանախ) ինչպես նաև Միստրալի «Mireille»-ը:

Երբ 1862 թվականին Ֆելիբրիժը կազմավորվեց որպես ասոցացիա, Ռումանիլը նշանակվեց նրա քարտուղար: Նա ամուսնացած էր Ֆելիքս Գրայի քրոջ՝ ֆելիբրուհի Ռոզ-Անաիս Գրայի հետ։

### Այլ տեղեկություններ
1876 թվականին նա ընտրվեց Ֆելիբրիժի քաղաքագլուխ: Նա հրապարակում էր ֆելիետոններ տարածաշրջանային մամուլում ինչպես ֆրանսերեն, այնպես էլ պրովանսալերեն։ Իր թաղամասի պատվին նա իր ոսկե **ծղրիդին** անվանեց *«Cigalo di jardin»* («Այգու ծղրիդ»)։

Նյոն քաղաքի լիցեյը կրում է *Լիցեյ Ռումանիլ անունը,* իսկ Սեն-Ռեմի-դը-Պրովանսի քաղաքային գրադարանը 1990 թվականից կոչվում է *Ժոզեֆ Ռումանիլի անունով գրադարան։*

## Մահ
Ռումանիլը մահացել է 1891 թվականի մայիսի 24-ի առավոտյան։ Նրա հուղարկավորությունը տեղի է ունեցել մայիսի 26-ին Ավինյոնում, ապա նա թաղվել է Սեն-Ռեմի-դը-Պրովանսի գերեզմանատանը՝ իր ծնողների մոտ։

**Ֆելիբրիժ**

Ֆելիբրիժը հիմնադրվել է 1854 թվականի մայիսի 21-ին յոթ պրովանսալցիների կողմից՝ Ռումանիլի, Միստրալի, Թեոդոր Օբանելի, Ժան Բրունեի, Պոլ Ժիերայի, Անսելմ Մաթյեի և Ալֆոնս Տավանի։ Ռումանիլը հիմնադիր խմբի ամենաակտիվ անդամներից էր։ Նա չի ընդունում, որ իր լեզուն կարող է ծառայել որևէ այլ բանի, քան հասարակ ժողովրդին բարոյական ինչպեսև քաղաքական առաքինության ուղու վրա պահելուն։ Ռումանիլի համար իր քրիստոնեական և ավանդական համոզմունքները անբաժանելի չէին պրովանսալ լեզվի գործածությունից: Նա չի ընդունում, որ իր լեզուն կարող է ծառայել որևէ այլ բանի, քան հասարակ ժողովրդին բարոյական ինչպեսև քաղաքական առաքինության ուղու վրա պահելուն։

## Ստեղծագործություններ
* *Louis Gros et Louis Noé : ou un drame dans les carrières de St-Remy*
* *Li Margarideto* (Les Pâquerettes, 1847)
* *Li Capelan* ( Les prêtres ), Seguin, Avignon, 1851.
* *Li sounjarello*, Seguin, Avignon, 1852.
* *Li prouvençalo* (Les Provençales, 1852).
* *La Campano mountado* (1857).
* *Lou Mege de Cucugnan. Lou Colera*, illustré par Charles-François Combe (1868).
* *Lis Entarro-chin : galejado boulegarello*, illustré par Combe, (1874).
* Li Nouvé (1180)
* *Li Conte Prouvençau* (Contes Provençaux, 1884 et 1889)

## Ծանոթագրություններ


Կատեգորիա:Գրողներ այբբենական կարգով
Կատեգորիա:Ֆրանսիացի բանաստեղծներ
Կատեգորիա:Ֆրանսիացի գրողներ